PÜHADE AEG
Jumal on uute alguste Jumal.
Alati saab alustada algusest ja kui olla veidi unustaja,
siis advendiaeg on hea aeg meenutamiseks.
Siis algab uus kirikuaasta,
valmistutakse jõuludeks ning suureks pühaks.
Advent on hea aeg uueks alguseks.
Loen tuttava Piibli kirjakoha, kus Jeesus ratsutab Jeruusalemma.
Kohe kuulete seda kirjakohta.
Loen Matteuse evangeeliumi 21.ptk algusest mõned salmid.
"Ja kui nad jõudsid Jeruusalemma lähedale
ja tulid Betfage poole Õlimäele, siis läkitas Jeesus kaks jüngrit
ja ütles neile: Minge külla, mis on teie ees,
ja kohe te leiate kinniseotud emaeesli ja sälu ta juures.
Päästke need valla ning tooge mulle!
Ja kui keegi teile midagi ütleb, siis vastake: Issand vajab neid.
Ta läkitab nad peatselt tagasi.”
Aga see on sündinud,
et läheks täide, mida prohveti kaudu on räägitud:
Ütelge Siioni tütrele: Ennäe, su kuningas tuleb sulle tasane,
istudes emaeesli seljas ja sälu seljas,
kes on koormakandja looma varss.””
Jüngrid läksid ja tegid just nõnda, nagu Jeesus neid oli käskinud:
tõid emaeesli ja sälu ning panid rõivad nende peale
ja tema istus sinna.
Tohutu rahvahulk aga laotas oma rõivad tee peale,
teised raiusid oksi puudelt ja laotasid tee peale.
Rahvahulgad aga, kes käisid Jeesuse eel ja järel,
hüüdsid: Hoosanna Taaveti Pojale!
Õnnistatud olgu see, kes tuleb Issanda nimel!
Hoosanna kõrgustes!”
Ja kui Ta Jeruusalemma tuli, oli kogu linn ärevil: Kes selline on?”
Rahvahulgad ütlesid:
Tema on see prohvet Jeesus Galilea Naatsaretist.”
Õnnistatud olgu see, kes tuleb Issanda nimel!
Hoosanna kõrgustes!"
See on liigagi tuttav pilt sellest, kuidas Jeesus Jeruusalemma ratsutab.
"Hoosanna Taaveti Pojale!", hüüavad inimesed rõõmuga.
See on tavaline soomlase mulje koolipõlve pühadest.
Kujutelm Jeesusest on kena, alandlikkust peegeldav armas pildike.
Kuid kui nüüd, sellel advendiajal, Jeesus samuti ratsutaks
või tuleks alandlikult
mitte kuskile pidusse või ebamäärasesse jõuluaega,
vaid sinu südamesse.
Kui Jeesus saaks tulla su ellu alandlikult.
Kui mõtled, millist Jeesust sa vajaksid,
kas Ta pole just selline, kes ei ole hirmutav Jumal,
ei ahistav ega süüdistav Jumal,
vaid selline Jumal, kes ratsutab su juurde
ja ütleb: "Siin ma olen."
Ja meie Jumal, meie Vabastaja, näitab meile oma käsi.
Need on käed, milles on jäljed naeladest.
Ta on Jumal, kes ütleb:
"Ma olen teinud kõik su eest, et sa võiksid elada."
See pilt Jumalast, kes ütleb, et ma olen teinud kõik sinu eest,
see peegeldab alandlikku armastust, mida Jumal tahab sinuga jagada.
Eelkõige tahab Ta sulle öelda,
et kui Ta tuleb su südamesse, siis Ta tuleb just sinu südamesse.
See on isiklik, sügavalt isiklik usk.
Jüngrid küsisid kord Jeesuselt,
mida nad peaksid tegema, et nende teod oleksid Jumala teod.
Jeesus vastas, et see on Jumala töö,
et nad usuvad Temasse, kes on Jumala läkitatu.
Nii et, kui me usume ja kui sina usud Jeesusesse
ja lubad Ta oma südamesse elama tulla,
teed sa Jumalale meelepärase teo.
Sellel advendil ja jõuluootuse ajal, on parim muutuse aeg su elus,
parim aeg uuesti alustada.
Sellest piisab, et jõuda ükspäev Jumala juurde.
Tahan õnnistada sind, armas sõber,
sellel advendiajal tuntud Issanda õnnistusega.
Mulle meeldivad vanema aja õnnistussõnad.
Võta need vastu.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Isa, Poja ja Püha Vaimu nimel, aamen.
Tõlge: Mare Peterson